GiliGold/VAD_KnessetCorpus huggingface dataset:
שולי מועלם-רפאלי: כשתהיה תמיכה בקואליציה לחוק שיחיל את הריבונות הישראלית גם את זה אנחנו נביא.
שולי מועלם-רפאלי: אחמד עדי, מעולם לא הסתרנו את מטרתנו להחיל את החוק הישראלי - - -
יואל חסון: הבעיה שהוא עד ליותר מדי דברים.
יואב קיש: אני רוצה רגע להרגיע את הרוחות.
אחמד טיבי: אני מחכה ליום הזה, כי זה הסיכוי היחיד שלי להיות ראש הממשלה.
רועי פולקמן: הוא צודק, אחמד.
יואל חסון: בגלל זה הוא בעד.
יואב קיש: רגע, יואל.
יואב קיש: יואל, יש לי סיפור טוב.
יואב קיש: הייתי עכשיו בארצות-הברית יחד עם חברת הכנסת מרב מיכאלי.
יואב קיש: אני רוצה לספר לכם בדיחה ששמעתי בפורום סבן.
יואב קיש: קצת להרגיע את האווירה.
איילת נחמיאס ורבין: נסעת לפורום של שמאלנים?
יואב קיש: נסענו לפורום של שמאלנים, כן.
יואב קיש: אני רוצה לספר לכם בדיחה ששמענו בארצות-הברית.
יואב קיש: אתם יודעים מה מיוחד בבחירת טראמפ וקורה לראשונה בארצות-הברית?
יואל חסון: נו?
יואב קיש: מה שמיוחד בבחירה של טראמפ וקורה לראשונה בארצות-הברית זה שמיליארדר לבן זורק החוצה כושי מדיור ציבורי...
יואל חסון: תהיה מקורי.
איילת נחמיאס ורבין: יואב, אני מוטרדת.
איילת נחמיאס ורבין: זו בדיחה שמתרוצצת כבר ארבעה חודשים.
דוד ביטן: כולם מכירים את זה.
דוד ביטן: זה היה בווטסאפ, בחייך.
יואב קיש: סיפרו לי את זה שם, מה אני אעשה.
שולי מועלם-רפאלי: חודשים כבר מספרים את זה.
שולי מועלם-רפאלי: איפה היית עד עכשיו?
יואב קיש: מיקי זוהר, בבקשה.
דוד ביטן: סמוטריץ, תעשה טובה, צא...
בצלאל סמוטריץ': אני יוצא רק מהמשרד של ראש הממשלה.
יואל חסון: אני מציע לך, קיש, לגרש אותו.
יואל חסון: תלמד מביבי, כמו שביבי גירש אותו.
יואל חסון: אנחנו נאשר את הגירוש, אגב.
יואב קיש: בוא ניתן למיקי זוהר לדבר.
דוד אמסלם: בצלאל, פעם אחרונה שאתה מדבר על מישהו מהליכוד.
יואל חסון: בוא נצביע על הגירוש של סמוטריץ מוועדת הכנסת.
יואב קיש: הוא לא חבר ועדה.
יואל חסון: בכל זאת.
מכלוף מיקי זוהר: ראשית, אני רוצה לומר - - -
דוד ביטן: פעם אחרונה שהוא נותן לך לדבר, נראה לי.
יואב קיש: אל תפריע לי.
יואב קיש: שעה הוא מנסה לדבר.
יואב קיש: אתה מפריע לו.
מכלוף מיקי זוהר: ראשית, אני חושב שחוק ההסדרה, למי שתהה, זה חוק נכון ומבורך.
מכלוף מיקי זוהר: אני גם חושב שזו היתה טעות מרה היום לוותר על סעיף התחולה הרטרואקטיבית.
מכלוף מיקי זוהר: זו עמדתי.
מכלוף מיקי זוהר: אף פעם לא הסתרתי אותה.
יואל חסון: רוץ בפריימריז של הבית היהודי.
מכלוף מיקי זוהר: אף פעם לא הסתרתי אותה, וזו עמדתי.
יואל חסון: לא נבחרת מהדרום?
יואל חסון: דימונה לא יותר חשובה אצלך מעמונה?
יואל חסון: תסביר את זה לחברים.
יואב קיש: יואל, שמענו שזה חרוז.
יואב קיש: הבנו כולנו.
יואב קיש: אתם מדברים אתי על בדיחה ככה-ככה, אבל כבר מהבוקר אני עם דימונה-עמונה.
יואל חסון: קיש, אולי זה ייכנס לכם לראש.
יואל חסון: אולי משהו ישתנה.
מכלוף מיקי זוהר: גם בדרום יש אנשי ימין שחושבים שארץ-ישראל שייכת רק לנו ושאנחנו צריכים לחלוק אותה עם שכנינו, עם האנשים שנולדו כאן.
יואל חסון: 2.5 מיליון פלסטינים עם תעודות זהות כחולות.
מכלוף מיקי זוהר: אבל אם יהיה בסופו של דבר - - -
יואל חסון: אחמד טיבי יהיה ראש ממשלה בגללך.
מכלוף מיקי זוהר: - - - בניהול יהודי - - -
מרב מיכאלי: לאחמד טיבי כבר יש תעודת זהות כחולה.
מרב מיכאלי: אני לא יודעת איך להגיד לך.
מכלוף מיקי זוהר: יש כאלה בדרום שחושבים - - -
דוד ביטן: אחמד טיבי, ראש ממשלה – הוא יהיה לכל החיים - - -
מרב מיכאלי: אולי גם בזכות הקולות שלנו.
מרב מיכאלי: מה אתה יודע?
מכלוף מיקי זוהר: גם בדרום הם חושבים כך.
מכלוף מיקי זוהר: באותה נשימה, חברי חבר הכנסת בצלאל סמוטריץ, הקשבתי היטב לדבריך, ואני חייב לומר שאני בוכה על חלק מהם.
מכלוף מיקי זוהר: אני חושב שהדברים שאמרת היום, גם כנגד בני בגין וגם כנגד בית המשפט, חרגו מגבולות הטעם הטוב.
בצלאל סמוטריץ': מה אמרתי על בית המשפט?
יואל חסון: אמרת על בגין.
בצלאל סמוטריץ': לא, לא על בית המשפט.
יואל חסון: אצלך זה שגרה, זה דבר נורמלי.
דוד ביטן: בצלאל, מספיק דיברת להיום.
מכלוף מיקי זוהר: אתה יודע היטב את עמדותי, אף אחד לא מסתיר אותן, אבל גם לך מותר לטעות.
אחמד טיבי: יואל, אמרת שטיבי עלול להיות ראש ממשלה או עשוי להיות ראש ממשלה?
אחמד טיבי: כי אני מצייץ.
מרב מיכאלי: מה זה משנה העיקר שיהיה ראש ממשלה.
יואב קיש: בבקשה, מיקי, נא לסיים.
מכלוף מיקי זוהר: הם לא נותנים לדבר.
מכלוף מיקי זוהר: אי-אפשר ככה.
יואב קיש: יואל, לא להפריע.
שולי מועלם-רפאלי: אחמד, אתה עובד בטוויטר?
יואב קיש: נשאר לנו את מרב ואנחנו מסיימים.
מכלוף מיקי זוהר: אני רוצה להזכיר לכולם שבצלאל סמוטריץ מייצג את הבית היהודי, הוא לא מייצג את הליכוד.
מכלוף מיקי זוהר: אצלנו בליכוד יש אנשי ימין שהם לא פחות אנשי ימין מהבית היהודי, אבל אנחנו עם אג'נדה שונה בהרבה דברים.
מכלוף מיקי זוהר: זו אופייה של הדמוקרטיה, יש כאלה שמצביעים לבית היהודי ויש כאלה שמצביעים לליכוד.
מכלוף מיקי זוהר: הליכוד והבית היהודי זה לא אותה מפלגה, זה לא אותן עמדות.
מכלוף מיקי זוהר: בלי שום קשר למה שאמרתי, בני בגין הוא אחד מהאנשים הראויים ביותר שאני הכרתי.
מכלוף מיקי זוהר: דוד, אפשר לדבר ברצף?
דוד ביטן: כבר עשר דקות אתה מדבר.
מכלוף מיקי זוהר: אתה תקעת אותנו פה, לפחות תן לדבר.
דוד אמסלם: הבן-אדם לא מדבר, אפילו לא עשר שניות.
יואב קיש: נהיית המגן שלו, דודי.
דוד אמסלם: הוא לא נותן לו בכלל, ואתה מפריע לו.
דוד ביטן: נהיית המגן של - - -
דוד אמסלם: אני המגן של כל החברים.
דוד ביטן: למה לי אתה לא נותן לדבר בוועדה?
דוד אמסלם: תמיד אני עוזר לך, אתה לא שם לב.
יואב קיש: עכשיו שניכם מפריעים לו.
יואב קיש: מה יהיה?
מכלוף מיקי זוהר: אי-אפשר לסיים פה משפט.
מכלוף מיקי זוהר: בני בגין בעיני הוא הוא אחד מהאנשים הראויים ביותר שהכרתי, אבל גם בני בגין לא חסין מביקורת, הוא בעצמו יגיד לכם את זה.
מכלוף מיקי זוהר: גם בני בגין יגיד לכם שהוא מוכן לשמוע ביקורת, אבל יש דרך להשמיע אותה.
מכלוף מיקי זוהר: והמחאה שלי על אופי השמעת הביקורת, שבעיני חרגה מגבולות הטעם הטוב.
מכלוף מיקי זוהר: אגב, חברי חבר הכנסת קיש, אני בשוק שסמוטריץ גנב לך את ההצגה היום, אתה מיוזמי החוק.
בצלאל סמוטריץ': חבר הכנסת קיש הגיש את החוק ראשון, יש לו זכות ראשונים, צריך לומר את זה.
בצלאל סמוטריץ': אחריו לחברת הכנסת מועלם.
יואל חסון: לקחת לו את כל - - -
בצלאל סמוטריץ': לא לקחנו.
בצלאל סמוטריץ': עשינו מה שטוב ונכון לעניין.
בצלאל סמוטריץ': אין מלחמות קרדיטים, חוק שהוא מאה אחוז - - -
דוד אמסלם: החוק הזה הוא לא רק שאלה של קרדיט, - - - חשוב יותר מכל חוק אחר.
בצלאל סמוטריץ': יפה.
בצלאל סמוטריץ': זאת הסיבה שחבר הכנסת קיש לא - - -
יואב קיש: בבקשה, נא לסכם.
יואב קיש: משפט סיכום.
יואב קיש: זה חוק נכון, זה חוק טוב, אפשר להביא אותו בצורה מסוימת, אפשר לקבל, אפשר לא לקבל, אבל יש דרך לדברים, וזה הדבר שהפריע לי.
יואב קיש: חברת הכנסת מרב מיכאלי.
יואב קיש: יואל, רצית התייעצות סיעתית או שאתה מוותר?
יואל חסון: אחרי מיכאלי תהיה התייעצות סיעתית.
יואב קיש: אחרי מיכאלי.
יואל חסון: אני לא יודע מה היא הולכת להגיד.
יואב קיש: בבקשה, מרב.
מרב מיכאלי: התייעצות ואז אני אדבר.
יואב קיש: לא יהיו יותר התייעצויות.
מרב מיכאלי: אחרי זה אני אדבר.
יואב קיש: פעם אחת מותר.
יואב קיש: אתם רוצים אותה עכשיו, אני אתן לכם אותה עכשיו.
יואב קיש: אני נותן לכם חמש דקות התייעצות.
יואב קיש: ב22:23 ממשיכים.
יואב קיש: אנחנו מחדשים את הישיבה.
יואב קיש: חברת הכנסת מרב מיכאלי שהיא גם יושבת-ראש סיעת המחנה הציוני תעביר לנו גם את ההודעה וגם זכות הדיבור שלה.
יואל חסון: אני אגיד את ההודעה.
יואל חסון: ההודעה שרציתי להודיע לוועדה, שאני חושב שהוועדה צריכה לקחת בחשבון - -
בצלאל סמוטריץ': הודעה דרמטית.
אחמד טיבי: מתפטרים מהכנסת.
יואל חסון: - - וצריכה להתייחס אליה בכובד ראש ולקיים עליה דיון בפני עצמו לפני אישור החוק – ההודעה שלי שמרב תקבל את רשות הדיבור כרגע.
יואב קיש: מרב, זכות הדיבור שלך.
דוד ביטן: מרב אם התנועה לא היתה נותנת לך זכות דיבור לא היית מדברת?
יואל חסון: היחסים בין התנועה לתנועת העבודה, אתם חולמים שהם יהיו - - -
דוד אמסלם: למרב מיכאלי יש שחקן חילוף.
דוד אמסלם: הוא מציג אותה.
שולי מועלם-רפאלי: להקת החימום של מרב מיכאלי.
דוד אמסלם: יש להקת חימום.
דוד אמסלם: יואל, נהיית להקת החימום של מרב.
דוד אמסלם: סחתין, כל הכבוד.
מרב מיכאלי: אתם צריכים לראות אותו עם הפונפונים...
מרב מיכאלי: בפינתנו צחוק-צחוק.
מרב מיכאלי: זה יום שחור באמת.
מרב מיכאלי: אתם מביאים חוק שראש הממשלה – לא אני, מילא אני או אנחנו האופוזיציה, האופוזיציה שאתם טוענים שלא אכפת לה – ראש הממשלה אומר שזה יביא אתכם להאג, היועץ המשפטי לממשלה אומר שזה חוק שאי-אפשר להעביר אותו ושהוא לא יכול להגן עליו בבג"ץ.
מרב מיכאלי: אתם עושים דבר שהוא מנוגד לחוק הבינלאומי, שהוא באמת לא חוקתי, שהוא באמת חוק גזל כמו שאמר חבר הכנסת בני בגין.
מרב מיכאלי: זה דבר שהוא רע למדינת ישראל, אתם חודש לפחות לא מתעסקים עם שום דבר אחר, לא רואים את האזרחים הישראלים ממטר, לא את מצוקת הדיור שלהם, לא את מצוקת החיים עצמם, שהם לא מסוגלים לגמור את החודש כי השכר שלהם לא עולה והמחירים ממשיכים לעלות.
מרב מיכאלי: אתם ממשלה כושלת שצריכה ללכת הביתה לפני שהיא ממשיכה לחרב את מדינת ישראל.
מכלוף מיקי זוהר: יוני 2019.
מכלוף מיקי זוהר: תרשמי את התאריך.
יואב קיש: חברים, אנחנו לפני הצבעה.
יואב קיש: אני רוצה להגיד שני דברים קצרים.
יואב קיש: האחד, כל הדיון פה לא נגע בנושא המרכזי, וזה הקמת הוועדה.
יואב קיש: במידה מסוימת אולי גם בצדק, כי אנחנו מתעסקים באותה ועדה שכבר עבדה ימים כלילות, והנושא מוכר לה, ולכן העבודה שלה - - -
יואב קיש: לילות כימים.
יואב קיש: המסר הפשוט הוא שבעניין הזה ברור לכולם שבסופו של דבר יהיה פה תהליך מהיר וקצר לקראת הקריאה הראשונה.
מרב מיכאלי: בחיפזון.
יואב קיש: ממש לא חיפזון.
מרב מיכאלי: אם מישהו יעשה את הטעות ויעתור נגדם בבג"ץ - - -
יואב קיש: מרב, לא הפרעתי לך.
יואב קיש: שמרתי על זכותך לדבר.
יואב קיש: מרב, זו אותה ועדה, עם אותם אנשים, נעשה פה תהליך יעיל וקצר לקריאה הראשונה - -
איילת נחמיאס ורבין: בעיקר יעיל וקצר, ברור...
יואב קיש: - - וכמובן לאחר מכן תהיה קריאה שנייה ושלישית, שזה כבר תהליך חדש.
יואב קיש: זו נקודה אחת שחשוב לי להבהיר לפרוטוקול.
יואב קיש: ולנקודה השנייה.
יואב קיש: היה פה דיון סביב החוק עצמו וסביב הדברים שנאמרו.
יואב קיש: אני אומר לכם בצורה הכי פשוטה: החוק הזה הוא חוק הוגן והוא חוק נכון, והוא לא יביא אותנו לשום בית דין ולא לשום דבר.
אחמד טיבי: איזה חוק?
יואב קיש: לא יכול להיות שאנשים שהגיעו בתום לב, לקחו קרקע בעידוד המדינה, בנו עליה ואחרי 20 ולפעמים גם יותר שנים בא מישהו וטוען שזה שלו, בשביל כלום, רק בשביל ההרס.
יואב קיש: זו פוליטיקה לעצמה.
יואב קיש: את האג'נדה הזאת אנחנו נמנע, ונמנע בצורה חוקית עם פיצוי, בדיוק כמו שצריך להיות, בצורה שאומרים משפטנים רבים, לא מעטים, שמתאימה לחוק ולדין הבינלאומי.
יואב קיש: אני מעלה להצבעה את הקמת הוועדה המשותפת לוועדת החוקה חוק ומשפט וועדת החוץ והביטחון, כפי שקראתי את האיוש שלה קודם, והיא תדון בהצעת החוק שהתקבלה היום במליאה בקריאה טרומית, הצעת חוק הסדרת ההתיישבות ביהודה והשומרון, התשע"ז-2016 (פ/3459/20).
יואב קיש: מי בעד שירים את ידו.
דוד ביטן: בעד ההצעה – 10
אחמד טיבי: אני רוצה לומר שזה יום שחור לכנסת.
יואב קיש: שלום לחברי ועדת הכנסת ולצוות.
יואב קיש: על סדר היום בקשת הממשלה להקדמת הדיון בהצעת חוק סדר הדין הפלילי (תיקון מס' 62 – הוראת שעה) (תיקון מ' 4), התשע"ז-2016 לפני קריאה ראשונה.
יואב קיש: אני מבקש, גיל, אתה נציג המשרד, תציג לנו בבקשה במה מדובר ומדוע הדחיפות.
<גיל ברינגר: צהריים טובים.
<גיל ברינגר: מדובר בחוק שתוקן מספר פעמים בדרך של הוראות שעה.
<גיל ברינגר: חוק שמסדיר את חלוקת התיקים בין התביעה לבין הפרקליטות, בין התביעה המשטרתית לבין הפרקליטות במשרד המשפטים.
<גיל ברינגר: לאורך שנים תיקנו את זה במסגרת הוראות שעה.
<גיל ברינגר: הוראה השעה האחרונה פוקעת בסוף החודש הזה, בעוד כמה ימים, ולכן אנחנו עכשיו מתקנים מחדש - - -
יואב קיש: סליחה, כולם.
יואב קיש: אני מבקש שקט.
אוסאמה סעדי: למה נזכרתם רק עכשיו?
יואב קיש: תשאל אותו אחר כך מה שתרצה.
דוד ביטן: כי זה עלה - - -
<גיל ברינגר: הוראת השעה מסתיימת בסוף חודש דצמבר, בעוד כמה ימים.
<גיל ברינגר: עכשיו החלטנו לעשות את זה במסגרת הוראת קבע כדי לא להתיש את המערכות בשנים הקרובות.
יואב קיש: תסביר לי למה זה כל הזמן בהוראות שעה ולא בחקיקה.
<גיל ברינגר: מכיוון שהייתה איזושהי מחשבה אולי בכל זאת יאחדו את כל גופי התביעה מתישהו – בהלכתא למשיחא – במשרד המשפטים.
<גיל ברינגר: המסקנה, בסופו של דבר, הייתה שמשיקולי תקציב ושיקולים אחרים לא ניתן לעשות את זה ולכן הניסיון הוא לצלם את המצב ולהשאיר אותו בהוראת קבע: מה שעד היום היה התביעה המשטרתית יישאר שם ומה שהיה בפרקליטות יישאר שם.
יואב קיש: אוסאמה, רצית לשאול?
אוסאמה סעדי: היום היו 3 הצעות חוק שהופכות הוראת שעה להוראת קבע.
אוסאמה סעדי: ועדת פנים על בית דין לעררים; אחרי זה חקירת חשודים – תיעוד חזותי; ועכשיו פה.
<גיל ברינגר: בית דין לעררים לא התקבל.
<גיל ברינגר: זה נקבע כהוראת שעה לשנה נוספת.
אוסאמה סעדי: כי אנחנו התנגדנו.
אוסאמה סעדי: אבל הפעם אני מסכים.
יואב קיש: אנחנו נחכה רגע להצבעה כי צריך קוורום ואנחנו מחכים לקוורום.
יואב קיש: רציתי לשאול אותך גיל, למה זה לא עלה לפני שבוע?
יואב קיש: למה אנחנו כל פעם מוצאים את עצמנו פה ברגע האחרון?
אוסאמה סעדי: את זה שאלתי אבל דוד ביטן אמר לי שרק עכשיו נזכרו.
יואב קיש: הוא ייתן את התשובה שלו.
אוסאמה סעדי: נזכרו מוקדם.
יואב קיש: בבקשה, גיל.
<גיל ברינגר: הייתה מחלוקת בנושא חלוקת התיקים בענייני סמים בין הבט"פ לבין משרד המשפטים.
<גיל ברינגר: המחלוקת הזאת למעשה לא נפתרה.
<גיל ברינגר: הסיכום הפוליטי בין שרי המשפטים והבט"פ שלקראת קריאה שנייה ושלישית הנושא הזה יוסדר.
<גיל ברינגר: החלטנו להניח כרגע את הכחול בצורה זו.
יואב קיש: ההשתהות הייתה בגלל שניסו להגיע להסכמות ולא הצליחו להגיע להסכמות.
דוד ביטן: כבוד היושב-ראש, אני מוסיף שלאחרונה חל שינוי מאוד משמעותי ואתה רואה שכמעט אנחנו לא מביאים בקשות להקדמת - - -
יואב קיש: זה נכון.
יואב קיש: באמת אפשר להגיד שמאז התחיל התקציב, זה בערך היה - - -
דוד ביטן: אנחנו ממש - - -
יגאל גואטה: מאז שביטן לקח את זה לידיים.
יגאל גואטה: אל תגיד לי תקציב - - -
יואב קיש: זה נכון וטוב מאוד וכך צריך להתנהל.
דוד ביטן: והכול בזכות יושב-ראש הבית היהודי.
יואב קיש: יושב-ראש סיעת הבית היהודי, לא - - -
דוד ביטן: עשיתי אותך במקום בנו, מה יכול להיות?
יואב קיש: שלא יחשבו - - -
שולי מועלם-רפאלי: טוב שידידי המלומד תיקן אותך.
יגאל גואטה: רק לא טוב שהוא לא תיקן יושבת-ראש.
יואב קיש: אז כמו שאמר חבר הכנסת ביטן, נראה שהמנהג הזה הולך ופוסק.
אוסאמה סעדי: אנחנו מברכים על המגמה.
דוד ביטן: תמיד יהיה, אבל אנחנו - - -
יואב קיש: תמיד יהיה אבל במינימום הנדרש.
יואב קיש: אנחנו פה בקוורום.
יואב קיש: רועי, אתה פה אתנו, כן?
יואב קיש: חסר לנו רק ביטן עכשיו.
יואב קיש: דודי, אנחנו מצביעים על פטור מחובת הנחה של הממשלה.
יואב קיש: משרד המשפטים הסביר.
דוד אמסלם: מה שתגיד.
דוד אמסלם: אדוני היושב-ראש, אתה יודע שאני הולך אתך.
דוד אמסלם: שמתי לב מה היה היום בישיבה הקודמת.
דוד אמסלם: גם לא היית בישיבות וגם הייתה לך עמדה.
יואב קיש: גם העמדה שלך וגם העמדה שלי הן בסוף בשביל התחרות ובשביל שהמחירים יהיו הכי טובים לאזרח.
דוד אמסלם: זה מה שנקרא: אלה ואלה דברי אלוהים חיים.
דוד אמסלם: אבל בסוף יש כן או לא.
דוד אמסלם: זה במובן הפילוסופי.
דוד אמסלם: אבל בסוף כשיש go או no go, אז צריך להחליט.
יואב קיש: ראית, בכלל שם האוצר עם עצמו לא יודע.
יואב קיש: איפה ביטן?
יואב קיש: מי בעד הבקשה לפטור מחובת הנחה, שירים את ידו.
יואב קיש: אנחנו עושים את זה בכפוף להצבעות.
יואב קיש: ברגע שתהיה הצבעה, כמובן שנפסיק ונלך.
יואב קיש: אני מקווה שנסיים לפני.
יואב קיש: יש לנו על סדר היום שני נושאים.
יואב קיש: בקשת יושב-ראש ועדת הכספים, חבר הכנסת גפני, שנמצא פה, להקדים את הדיון בהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו- 2016), לפני קריאה שנייה ושלישית.
יואב קיש: נתחיל עם זה, גפני.
יואב קיש: זה מה שנקרא "שיפוי ביטוח לאומי"?
יואב קיש: בבקשה, גפני.
משה גפני: תודה רבה, אדוני היושב-ראש, אני מודה לך על כינוס הוועדה.
משה גפני: שני החוקים שאני מבקש לפצל ולהביא לאישור - - -
יואב קיש: זה פיצול?
משה גפני: אחד פיצול - - -
יואב קיש: אחד היה חוק נפרד.
משה גפני: פיצול אני לא צריך.
משה גפני: שחרור מחובת הנחה ביקשתי קודם.
משה גפני: אני רוצה את שני החוקים האלה, ואני אסביר את שניהם.
יואב קיש: שנינם להיום?
משה גפני: להיום.
משה גפני: אני אבקש מהיושב-ראש.
משה גפני: אם האופוזיציה תסכים, אפשר יהיה להכניס את זה.
משה גפני: האחד, זה הנושא של חוק יסוד: משק המדינה - - -
יואב קיש: עוד לא קראתי את זה.
יואב קיש: אתה רוצה לדבר על שניהם ברצף?
יואב קיש: נקרא גם את השני:
יואב קיש: בקשה נוספת של יו"ר הוועדה המשותפת של ועדת החוץ והביטחון וועדת הכספים להקדמת הדיון – לפני הקריאה השנייה והשלישית: הצעת חוק יסוד: משק המדינה (תיקון מס' 9); הצעת חוק יסודות התקציב (תיקון – מס' 51).
משה גפני: האחד זה פיצול הגופים הביטחוניים מחוק יסודות התקציב לראשונה, מה שלא היה עד היום.
משה גפני: הגופים הביטחוניים במהלך השנה היו מגיעים לאישור – אני לא רוצה להרחיב בעניין הזה – החוק משתנה.
משה גפני: החוק אומר שיאשרו את התקציב שלהם כבר עכשיו יחד עם תקציב המדינה, וכדי לאשר את זה יחד עם תקציב המדינה - - -
יואב קיש: צריך לעבור קודם.
משה גפני: נדמה לי שגם ביום ראשון יש ישיבה, לא משנה, ישיבה חסויה כמובן.
משה גפני: וכדי לעשות את זה צריך לאשר היום את החוק הזה, שמאפשר את הישיבה ומאפשר את אישור החוק באופן הזה.
משה גפני: הדבר השני זה החוק של שיפוי המוסד לביטוח לאומי.
משה גפני: האוצר החליט להקדים את התוכנית של חיסכון לכל ילד.
משה גפני: הקדמת התוכנית של חיסכון לכל ילד, המשמעות של העניין שכבר ב-1 בינואר 2017 יהיה אפשר להעביר 50 שקל לכל ילד, וכמובן יהיה אפשר להוסיף את ה-50 שקל שהוספנו בוועדת הכספים, ואז ממילא תהיה תוכנית חיסכון.
משה גפני: בנוסף, יהיו 1,000 שקל נוספים בתמורה למס שגובים על הרווח של ה-50 שקל הנוספים, וזה פותר את הבעיה שאפשר להעביר את החוק הזה עכשיו ואז אפשר להעביר את הכסף ב-1 בינואר, לפי התוכנית של האוצר.
משה גפני: אם מרב מסכימה, אני אבקש מכם שתעלו את זה היום.
יואב קיש: אלה שני הדברים.
יואב קיש: מרב, שני הדברים האלה.
מרב מיכאלי: אנחנו בדיוק יוצאות.
יואב קיש: מה זאת אומרת?
מרב מיכאלי: אם תרצה, תצביע.
שולי מועלם-רפאלי: בוא נצביע.
יואב קיש: לא רוצים להתייחס.
יואב קיש: אני בסך-הכול חושב ששני הדברים חשובים וטובים וראוי שיעברו בהקדם, כמו שציין חבר הכנסת גפני.
<אתי בן יוסף: יש שלוש הצעות.
יואב קיש: כדי לפצל, כדי שלא תהיה בעיה עם הפרוטוקול, אני מצביע עכשיו.
יואב קיש: יהיו שלוש הצבעות – בקשה להקדים את הדיון בהצעת חוק ההתייעלות הכלכלית ליעדי התקציב.
יואב קיש: חוק יסוד: משק המדינה (תיקון – מס' 9) והצעת חוק יסודות התקציב (תיקון – מס' 51) – ביחד שניהם.
יואב קיש: זה של הוועדה המשותפת עם הביטחון.
דוד ביטן: חבר'ה, יש הצבעה, כולם לבוא.
יואב קיש: על סדר היום יש לנו בקשה של יושב ראש ועדת הכלכלה להעביר את הצעות החוק הבאות מוועדת העבודה, הרווחה והבריאות אליו, לוועדת הכלכלה: הצעת חוק עבודת נשים (תיקון – הזכות להיעדר מהעבודה בעת שירות מילואים של בן הזוג), התשע"ו-2016 (פ/3255/20), של חבר הכנסת איתן כבל; הצעת חוק שירות מילואים (תיקון – זכויות עובד שבן זוגו משרת שירות מילואים בנסיבות חירום), התשע"ה-2015 (פ/1710/20), של חבר הכנסת רועי פולקמן; הצעת חוק שירות מילואים (תיקון – זכויות עובד שבן זוגו משרת שירות מילואים בנסיבות חירום) התשע"ז-2016 (פ/3471/20), של חבר הכנסת אייל בן ראובן; וחוק הצעת חוק שירות מילואים (תיקון – זכויות בת הזוג של חייל המשרת במילואים), התשע"ו-2016 (פ/3288/20), של חבר הכנסת מוטי יוגב וחברי כנסת.
יואב קיש: אני מבין שיושב ראש ועדת העבודה, הרווחה והבריאות הסכים להעברה.
יואב קיש: כנראה יש לו מספיק עבודה.
יואב קיש: ומכיוון שאנחנו דנים פה בעניין הזה בהסכמה, את רוצה להתייחס לזה, היועצת המשפטית ארבל אסטרחן?
ארבל אסטרחן: ברור שזה שייך לוועדת העבודה, הרווחה והבריאות מבחינת המהות, אבל בסדר.
ארבל אסטרחן: זו לא תהיה הפעם הראשונה - - -
יואב קיש: אבל אם הוא הסכים, אז מה?
ארבל אסטרחן: אז אנחנו אומרים שזה לא פגם בהליך - - -
יואב קיש: זה לא יפגע בהליך - - -
יואב בן צור: למדנו שעכשיו בדיוק כל הנושאים נמצאים בדיוק בוועדות שהם צריכים להיות.
ארבל אסטרחן: אני יכולה להשתדל לשאוף שכך יהיה ולהציע שכך יהיה.
יואב קיש: אז אוקיי.
יואב קיש: מכיוון שזה בהסכמה וגם יש שיקולים של עומס בוועדות, אני בהחלט בעד להיענות לבקשתו של יושב ראש ועדת הכלכלה, חבר הכנסת איתן כבל.
יואב קיש: מי בעד ההחלטה, שירים את ידו.
יואב קיש: הצבעה בעד – פה אחד נגד – אין נמנעים – אין בקשת יושב ראש ועדת הכלכלה להעביר מוועדת העבודה, הרווחה והבריאות לוועדת הכלכלה את הצעות החוק הבאות:
יואב קיש: הצעת חוק עבודת נשים (תיקון – הזכות להיעדר מהעבודה בעת שירות מילואים של בן הזוג), התשע"ו-2016 (פ/3255/20); הצעת חוק שירות מילואים (תיקון – זכויות עובד שבן זוגו משרת שירות מילואים בנסיבות חירום), התשע"ו-2016 (פ/1710/20); הצעת חוק שירות מילואים (תיקון – זכויות עובד שבן זוגו משרת שירות מילואים בנסיבות חירום), התשע"ז-2016 (פ/3471/20); והצעת חוק שירות מילואים (תיקון – זכויות בת הזוג של חייל המשרת במילואים), התשע"ו-2016 (פ/3288/20), נתקבלה.
יואב קיש: עכשיו אנחנו בבקשתה של חברת הכנסת קארין אלהרר להעברת הצעת חוק הבנקאות (שירות ללקוח)(תיקון – הלוואה לדיור לאדם עם מוגבלות) התשע"ה-2015, מוועדת הכלכלה לוועדת הכספים.
יואב קיש: יש פה הסכמה של יושב ראש ועדת הכלכלה?
אתי בן יוסף: פה, בעמוד השני הסכמתו.
אתי בן יוסף: נענה לבקשתה.
יואב קיש: נענה.
יואב קיש: אז יש הסכמה, ולכן גם כן, כמו שאמרתי: אני לא רואה - - - את רוצה להתייחס, היועצת המשפטית ארבל אסטרחן?
ארבל אסטרחן: כנ"ל.
ארבל אסטרחן: החוק שייך לוועדת הכלכלה.
יואב בן צור: למה אתה מעייף אותה סתם?
ארבל אסטרחן: אני מציעה שהדברים ייעשו לפי התקנון והתקדימים, אבל כאמור: אם יש הסכמה, אפשר לעשות - - -
יואב קיש: אם יש הסכמות זה - - - אוקיי.
יואב קיש: מי בעד שזה יעבור לוועדת הכספים, שירים את ידו.
יואב קיש: הצבעה בעד – פה אחד נגד – אין נמנעים – אין בקשת חברת הכנסת קארין אלהרר להעביר את הצעת חוק הבנקאות (שירות ללקוח)(תיקון – הלוואה לדיור לאדם עם מוגבלות), התשע"ה-2015 (פ/1451/20), מוועדת הכלכלה לדיון בוועדת הכספים נתקבלה.
יואב קיש: סעיף ג' של חבר הכנסת ישראל אייכלר.
יואב קיש: לבקשת משרד המשפטים, אני לא דן בזה היום.
יואב בן צור: העברת חוק ההוצאה לפועל - - -
ארבל אסטרחן: שזה ברור ששייך לוועדת החוקה, חוק ומשפט.
יואב קיש: הכול ברור.
יואב קיש: גם הקודמים היו ברורים, - -
ארבל אסטרחן: ביקשו.
יואב קיש: - - אבל הם ביקשו שלא נדון בזה היום.
יואב קיש: דיברתי גם עם חבר הכנסת ישראל אייכלר.
יואב קיש: הסברתי לו שאנחנו לא נדון בזה היום, ונדון בזה בפגישה הבאה.
יואב קיש: אז אני עובר לסעיף ד(1), לקבוע ועדה להצעת חוק התכנון והבנייה (תיקון מס' 109) התשע"ו-2016 (מ/1074).
יואב קיש: יש לנו את הלשכה המשפטית שממליצה להעביר את ההצעה לוועדת הפנים והגנת הסביבה.
יואב קיש: הייתה הצעה להעביר לוועדה מיוחדת להתחדשות עירונית.
יואב קיש: אני בעד המלצתה של הלשכה המשפטית, ואני ממליץ להעביר את זה אכן לוועדת הפנים והגנת הסביבה.
יואב קיש: הצבעה בעד ההצעה – פה אחד נגד – אין נמנעים – אין ההצעה בדבר קביעת ועדה לדיון בהצעת חוק התכנון והבנייה (תיקון מס' 109) התשע"ו-2016 (מ/1074), נתקבלה.
יואב קיש: עבר לוועדת הפנים והגנת הסביבה.
ארבל אסטרחן: זו הודעה.
ארבל אסטרחן: צריך להגיד שסעיפי א' ו-ב' היו הצבעה במליאה.
יואב קיש: יש לנו הצעה לסדר היום בנושא: ירידת ירושלים בירת ישראל בדירוג הלמ"ס מהאשכול הרביעי לשלישי.
יואב קיש: הצעת חברי הכנסת משה גפני, נחמן שי, מיקי לוי, עאידה תומא סלימאן, רחל עזריה ומיכאל מלכיאלי.
יואב קיש: לאן זה אמור ללכת ומה הייתה המלצת המליאה?
אתי בן יוסף: הנה.
יואב קיש: ההצעה הייתה לוועדת הכספים או ועדת הפנים והגנת הסביבה.
יואב קיש: מישהו מהמציעים נמצא פה?
יואב בן צור: ועדת הפנים והגנת הסביבה.
יואב קיש: מה דעתה של היועצת המשפטית?
ארבל אסטרחן: בדרך כלל, בהצעות לסדר אנחנו פחות מתערבים.
יואב בן צור: נו, מה.
יואב בן צור: זה הגיוני, מה.
יואב קיש: ועדת הפנים והגנת הסביבה.
יואב קיש: אני מסכים.
יואב קיש: חבר הכנסת רועי פולקמן, אתה רוצה להתייחס?
יואב קיש: מי בעד ועדת הפנים והגנת הסביבה, שירים את ידו.
יואב קיש: הצבעה בעד ההצעה – פה אחד נגד – אין נמנעים – אין ההצעה בדבר ועדה לדיון בהצעה לסדר היום בנושא:
יואב קיש: ירידת ירושלים בירת ישראל בדירוג הלמ"ס מהאשכול הרביעי לשלישי, נתקבלה.
יואב קיש: הלך לוועדת הפנים והגנת הסביבה.
יואב קיש: הצעה לסדר היום בנושא: המאבק שקד-נאור על אופי בית המשפט העליון, של חברי הכנסת אלעזר שטרן, בצלאל סמוטריץ', אוסאמה סעדי, נורית קורן ויגאל גואטה.
יואב קיש: יש ועדת החוקה, חוק ומשפט או ועדת הכספים.
יואב קיש: לדעתי, זה ועדת החוקה, חוק ומשפט.
יואב בן צור: ועדת החוקה, חוק ומשפט.
יואב קיש: אני בעד ועדת החוקה, חוק ומשפט.
יואב קיש: מי בעד ועדת החוקה, חוק ומשפט?
יואב קיש: הצבעה בעד ההצעה – פה אחד נגד – אין נמנעים – אין ההצעה בדבר קביעת ועדה לדיון בהצעה לסדר היום בנושא: המאבק שקד-נאור על אופי בית המשפט העליון, נתקבלה.
יואב קיש: אנחנו עכשיו בהצעה לסדר היום בנושא:
יואב קיש: התערבות הייעוץ המשפטי ומשטרת ישראל באירועי ההקפות השניות ובאירועים תרבותיים ייחודיים.
קריאה: ועדת הכספים.
קריאה: חבר הכנסת משה גפני רוצה - - -
יואב בן צור: בוועדת הכספים?
יואב בן צור: בוועדת הכספים, בוועדת הכספים.
יואב קיש: זה של חבר הכנסת משה גפני, והוא פנה וביקש אישית שנעביר את זה אליו.
רועי פולקמן: לחבר הכנסת משה גפני?
יואב קיש: והוא הולך לדון בזה - - -
ארבל אסטרחן: אבל איך זה יכול להיות - - -?
רועי פולקמן: כן?
רועי פולקמן: זה אפשרי?
רועי פולקמן: מה, לוועדת הכספים?
רועי פולקמן: להעביר כזו הצעה?
יואב בן צור: למה לא? - - - בהצעה לסדר אין בעיה.
דוד ביטן: זה לא ממלכתי, אבל זה אפשרי.
יואב קיש: אני בעד ועדת הכספים של חבר הכנסת משה גפני.
יואב קיש: הצבעה בעד ההצעה – פה אחד נגד – אין נמנעים – אין ההצעה בדבר קביעת ועדה לדיון בהצעה לסדר היום בנושא:
יואב קיש: התערבות הייעוץ המשפטי ומשטרת ישראל באירועי ההקפות השניות ובאירועים תרבותיים ייחודיים, נתקבלה.
יואב קיש: הצעת חוק התקנים (תיקון - מעבדה מוסמכת לאישור יבוא טובין), התשע"ו-2015 (פ/2263/20), עם פרק י"ג: תקינה בהצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) התשע"ז-2016 (מ/1083)
יואב קיש: יש לנו את בקשת יושב ראש הוועדה המיוחדת לדיון בהצעת חוק להגברת התחרות ולצמצום הריכוזיות בשוק הבנקאות, בהצעת חוק התכנון והבנייה ובסעיפים מהצעת חוק ההסדרים, למיזוג הצעות החוק הבאות:
יואב קיש: הצעת חוק התקנים (תיקון – מעבדה מוסמכת לאישור יבוא טובין), התשע"ו-2015 (פ/2263/20) עם פרק י"ג: תקינה בהצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) התשע"ז-2016 (מ/1083).
רועי פולקמן: זו הצעה בחוק ההסדרים.
רועי פולקמן: אותה הצעה שעבדנו עליה.
רועי פולקמן: היא לחלוטין מחוברת - - -
יואב קיש: יש לי שאלה: עד מתי אפשר למזג הצעות חוק עם חוק ההסדרים?
ארבל אסטרחן: עד שהוועדה מאשרת לפני קריאות שנייה ושלישית.
יואב קיש: אם התחילו להצביע בוועדה, אבל עוד לא סיימו?
ארבל אסטרחן: על איזה חוק התחילו?
יואב קיש: התחילו להצביע על איזשהו סעיף שאתה רוצה למזג שם.
ארבל אסטרחן: עם אותו סעיף ועליו כבר הצביעו?
ארבל אסטרחן: על הסעיף שאיתו רוצים למזג?
יואב קיש: אבל הרי החוק לא הגיע עוד לקריאה שנייה.
ארבל אסטרחן: אבל הרעיון הוא שהוועדה ממזגת - - - שני חוקים ביחד לקריאות שנייה ושלישית.
ארבל אסטרחן: אם היא כבר אישרה אחד לקריאות שנייה ושלישית - - - שצריך לעשות רביזיה: לפתוח אותו ואז למזג.
ארבל אסטרחן: כי משהו שאושר לקריאה שלישית, כבר אי אפשר למזג אותו.
רועי פולקמן: בגלל זה זה מסבך.